Bürchau
Bürchau isch e ehemoligi Gmei in Bade-Württeberg (Dütschland) un ghört zum Landkreis Lörrach. 

Die ehemolig Gmei ghört sit em 1.1.2009 zue dr neije Gmei Chleis Wiisedal mit Hauptort Dägernau, wo ussem gliichnammige Gmeiverwaltigsverband hervorgange isch. D'Umwandlig vum Gmeiverwaltigsverband in e Verbandsgmei isch us finanzieller Not erfolgt.

Geographi  
75 % vu dr Gmarkig sin bewaldet.

Geographischi Lag  
Dr staatlich anerchannt Erholigsort Bürchau lit in 600 bis 1000 Meter Höchi im Naturpark Südschwarzwald im Dal vu dr Chleine Wiise.

Nochbergmarkige  
Dr Bann grenzt an Bölle, Fröhnd, Elbeschwand, Raich un Neuewäg.

Gliderig  
Die ehemolig Gmei bestoht us dr Ortsdeile Bürchau, Oberbürchau, Chaschtel, Rütti un Sunnhalde.

Gschicht  
Bürchau isch anno 1278 erschtmols urkundlich erwähnt worre. Sit 1503 gehört s'Dorf zue dr Markgrafschaft Bade-Durle, us wellere sich s'Land Bade entwicklet het. Ufgrund vu sällere Zueghörigkeit zum Markgräflerland isch im Ort d'Reformation durchgfüehrt worre un d'Lit sin evangelisch worre.

Lüt 
 Ernst Niefenthaler (1894-1970), Buur un Dialäktdichter

Weblink 

Ort (Landkreis Lörrach)

Chleis Wiisedal